
Szám: 826/2010.                                           Tárgy: APL-898 frsz-ú gépjármű forgalomból  Ügyintéző: Mészáros Piroska                          történő kivonása, forgalmi engedélyének és Elérhetősége: 78/311-122/125 mellék                               hatósági jelzésének bevonása

H A T Á R O Z A T

Központi gépjármű-nyilvántartásban szereplő APL-898 frsz.-ú, 1984. gyártási évű, Polski Fiat gyártmányú, 126P típusú, SUF126A0008590652 alvázszámú, FSM126A1076E9194012 motorszámú, 595 kg. önsúlyú, 920 kg. összsúlyú, 652 cm3 hengerűrtartalmú, sárga színű személygépkocsit a forgalomból tulajdonviszony rendezetlensége miatt á t m e n e t i    i d ő s z a k r a         k i v o n o m, a forgalmi engedélyét és hatósági jelzését v i s s z a v o n o m.

A forgalomból történő kivonás időtartama a járműnyilvántartásba bejegyzéstől 10 évig tart. A forgalomból történő kivonás tényét a közúti közlekedési jármű-nyilvántartásba egyidejűleg bejegyzem. A megállapított kivonási idő elteltével a járművet véglegesen forgalomból kivontnak kell tekinteni.

A határozat ellen a döntés közlésétől számított 10 munkanapon belül a Dél-Alföldi Regionális Államigazgatási Hivatalhoz (6741 Szeged, Rákóczi tér 1.) címzett, de Kiskőrös Város Polgármesteri Hivatalához (6200 Kiskőrös, Petőfi tér 1.) benyújtható, 5.000 Ft értékű illetékbélyeggel ellátott fellebbezéssel lehet élni. A fellebbezést elektronikus úton is be lehet benyújtani. A fellebbezést az ügyben keletkezett elsőfokú iratokkal együtt a fellebbezési határidő leteltét követő 5 munkanapon belül annak elbírálása céljából a Dél-Alföldi Regionális Államigazgatási Hivatal Kecskeméti Kirendeltségéhez (6000 Kecskemét, Deák F. tér 3.) továbbítom.
I N D O K O L Á S

A CTH-807 frsz-ú személygépkocsi közlekedési igazgatási ügyében eljárásom során megállapítottam, hogy a jelenlegi tulajdonos személye nem állapítható meg.

A közúti közlekedési igazgatási feladatokról, a közúti közlekedési okmányok kiadásáról és visszavonásáról szoló 35/2000. (XI.30.) BM. rendelet 88.A. §. (7) bekezdése alapján az APL-898  frsz.-ú személygépkocsit a forgalomból kivontam, a forgalmi engedély és a rendszámtábla bevonását rendeltem el. A kivonás időtartamát ugyanezen rendelet 89. §. (1) f.) pontja és a 95. §. (7) bekezdése alapján állapítottam meg.

Határozatomat a közúti közlekedési nyilvántartásról szóló 1999. évi LXXXIV. törvény 5.§.(1) bekezdése, a közigazgatási hatósági eljárás és szolgáltatás általános szabályairól szóló 2004. évi CXL. törvény 21.§. (1) bekezdés a.) pontja alapján hoztam meg. 

A fellebbezési illetéket az illetékekről szóló 1990. évi XCIII. törvény 29.§. (2) bekezdésében foglaltak szerint állapítottam meg.

Az eljárás lefolytatása során eljárási költség nem merült fel, az ügyfeleket fizetési kötelezettség nem terheli.
Az elektronikus kapcsolattartás lehetőségét a Ket. 28/B. § (5) bekezdése szerint biztosítottam. 

K i s k ő r ö s, 2010. január 14.

                                                                  Dr. Szentendrei István 

                                                          címzetes  főjegyző megbízásából:

                                                                                                                     Fődi János

                                                                                                                   osztályvezető

A határozatról értesülnek:                                                                     

1. Igazgatási- és Adóügyi Osztály helyben – hirdetmény céljából
2. Irattár
